Konsertti- ja kongressitalo Mikaeli - Suomen kiinnostavin tapahtumatalo

Rakuunasoittokunta - Joulun Sävel
2022-12-20 19:00 (Europe/Helsinki)
Rakuunasoittokunta – Joulun Sävel

Musiikkimajuri Tomi Väisänen, kapellimestari
Rakuunasoittokunta & Mikkelin musiikkiluokat

Rakuunasoittokunta ja Mikkelin musiikkiluokat luovat joulun tunnelmaa. Konsertin myötä on hyvä rauhoittua joulun odotukseen.

Kesto n. 2 h, väliaika
Liput 20 €
Tervetuloa mukaan!

Voimisteluseura Sirius esittää: Frozen 2
2022-12-19 18:00
Valmistaudu seikkailuun!
Arendelin kaupunki on vaarassa. Kuningatar Elsan täytyy selvittää totuus taikavoimiensa alkuperästä pelastaakseen valtakuntansa. Matkalla maailman ääriin etsimään ääntä, joka Elsaa kutsuu kohtaavat sisarukset Anna ja Elsa sekä Kristoff, Olaf ja Sven maan, veden, tulen ja ilman henget, upean syksyisen ruskan, revontulia ja jääkukkia! Elsan on toivottava, että hänen taikavoimansa riittävät pelastamaan valtakunnan. Tässä koko perheelle suunnatussa voimistelunäytöksessä kohtaat kauniita rytmisen voimistelun esityksiä, hengityksen salpaavia hetkiä akrobatiavoimistelussa sekä ihastuttavia esityksiä harrastevoimistelun monipuolisissa ryhmissä. Tervetuloa!
Näytöksen kesto 2 tuntia, väliaika 30min.
Liput:
Permanto 16,00€

MiX Studio esittää: Tanssiva Aladdin
2022-12-17 17:00
Katupoika Aladdin rakastuu Sulttaanin tyttäreen Pirnsessa Jasmineen, joka saa mennä naimisiin vain prinssin kanssa. Apinaystävänsä Abun kanssa Aladdin hakee ihmeiden Onkalosta kolme toivomusta toteuttavan lampun hengen. Mutta taikalamppua tavoittelee myös pahan takeinen Jafar. Hyppää mukaan MiX Studion kanssa Agraban kaupunkiin, upeiden asujen loistoon ja mitä mahtavimpien tanssien saattelemaan koko perheen Aladdin satuun!
Näytöksen kesto 80 min, ei väliaikaa.
Pääsylippu 14,90€
Lapsi alle 7 v. 10,00€

THE UKRAINIAN NATIONAL BALLET / UKRAINAN KANSALLISBALETTI esittää JOUTSENLAMPI
2022-12-16 19:00
The Ukrainian National Ballet of Odessan ensivierailu Suomeen toteutuu joulukuussa alkuperäisen tapahtumajärjestäjän konkurssista huolimatta
Arvostettu ukrainalainen balettiryhmä The Ukrainian National Ballet of Odessa saapuu ensivierailulle Suomeen joulukuussa. Yhdeksän kaupunkia kattavan Joutsenlampi-baletin Suomen kiertue oli vaakalaudalla alkuperäisen tapahtumajärjestäjä RH Entertainmentin konkurssin vuoksi. Tampere-talo Oy on sopinut konkurssipesän kanssa kiertueen täysimittaisesta tuottamisesta. Jo ostetut liput käyvät sellaisenaan. Tampere-talo lahjoittaa ukrainalaisille pakolaisille ilmaisia lippuja Tampereen esitykseen.
Ukrainan arvostetuimpiin balettitaloihin lukeutuva The Ukrainan National Ballet of Odessa esittää Suomen ensivierailullaan Pjotr Tšaikovskin rakastetun Joutsenlampi-baletin. Suosittua balettia pääsee katsomaan Hyvinkäällä, Jyväskylässä, Mikkelissä, Lahdessa, Helsingissä, Turussa, Lappeenrannassa, Tampereella ja Oulussa 14.–22. joulukuuta 2022.
Osa balettikiertueen tapahtumista on myyty loppuun. Lipunmyynti jatkuu tästä päivästä lähtien kaikkiin niihin tapahtumiin, joihin lippuja on vielä saatavilla. Jo aikaisemmin ostetut liput käyvät esityksiin sellaisenaan.
Joutsenlampi-baletin Suomen kiertueen alkuperäinen tapahtumajärjestäjä RH Entertainment asetettiin konkurssiin 11. marraskuuta 2022. Yksi kiertueen isoimmista tapahtumapaikoista on Tampere-talo, joka toimii konserttisalien vuokraajan roolin lisäksi myös promoottorina. Tampere-talo Oy on sopinut konkurssipesän hoitajan kanssa Suomen kiertueen täysimittaisesta tuottamisesta mahdollistaakseen tapahtumiin lippunsa ostaneille ihmisille odotetun balettielämyksen sekä tukeakseen ukrainalaista balettiryhmää vaikeassa tilanteessa.
“Tampere-talo on yksi Suomen suurimmista tapahtumajärjestäjistä ja suunnannäyttäjä. Meille on hyvin tärkeää, että ihmiset pääsevät parin vuoden katastrofaalisen koronavuoden jälkeen nauttimaan kulttuurista ilman uusia peruutuksia ja pettymyksiä. Haluamme myös tukea ukrainalaisia taiteilijoita tässä sietämättömässä maailmantilanteessa. Balettikiertue on myös humanitaarinen ja kulttuurivaihdon teko. Ukrainalaisille esiintyjille kiertueen toteutuminen on elinehto, ja meille tapahtuma-alan ammattilaisille nämä tilaisuudet ovat se tärkein muistutus miksi tätä työtä teemme”, Tampere-talon toimitusjohtaja Paulina Ahokas kertoo.
“Odotamme innolla Suomen kiertuetta. Ukrainan sota on vaikeuttanut toimintaamme, ja olemme äärimmäisen kiitollisia, että pääsemme esittämään balettimme Suomessa. Tulemme Suomeen tanssimaan vapauden ja rauhan puolesta. Haluamme esityksellämme mahdollistaa sitä, mistä unelmoimme”, sanoo ryhmän balettitanssija Irena Muradova.
The Ukrainian National Ballet of Odessa on kiertänyt kansainvälisillä kiertueilla ympäri Yhdysvaltoja ja Kanadaa sekä tehnyt menestyksekkäitä kiertueita kotimaassaan Ukrainassa ja monin paikoin Euroopassa ja Aasiassa. The Ukrainian National Ballet of Odessan Joutsenlampi on luotu baletin parhaita perinteitä kunnioittain ja sen mestareiden, kuten Natalia Makarovan, Rudolf Nurejevin ja Mihail Baryshnikovin viitoittamalla tiellä.
Odette-Odilen pääroolin Suomen kiertueella tanssii prima ballerina Iryna Khandazhevskaya, joka on kerännyt huippuarvosteluja ympäri maailman. Baletin miespääosassa nähdään kansainvälisen tanssikilpailun Ateenassa vuonna 2018 voittanut Aleksey Knyazkov. Baletin lavastukset on tehty käsityönä Ukrainan taitavimpien tekijöiden toimesta ja näyttävistä puvuista vastaavat Odessan ja Kiev National Theatres of Opera and Balletin käsityöläismestarit.
Kesto n. 2,5 h sisältäen yhden väliajan. Nauhamusiikki. Ei ikärajaa.
Lippujen hinnat ovat 69,90 €, 79,90 € ja 89,90 €.

MIKKELIN KAUPUNGINORKESTERI: YÖLLISET TANSSIT
2022-12-15 19:00
to 15.12.2022 klo 19, Mikaeli
Erkki Lasonpalo, kapellimestari
Senja Rummukainen, sello
Timo Alakotila: Polska teoksesta Concerto grosso
Aulis Sallinen: Nocturnal Dances of Don Juan Quixote
Siri Brander: Elegie
Jean Sibelius: Impromptu
Jean Sibelius: Suite Champetre
Jean Sibelius: Presto
Don Juan on legendaarinen naistenmies ja seikkailija, Don Quijote taas surullisen hahmon ritari. Molemmat yhtä aikaa koomisia ja traagisia, jopa dramaattisiakin hahmoja, ja eivätkä he varmasti jätä ketään kylmäksi – ainakin molempien vaikutuksen, esiintymisten ja jopa parodioimisten määrä kirjallisuudessa puhuu puolestaan.
Mutta entäs, kun kahdesta Donista tuleekin yksi? Aulis Sallisen hellän ironisissa käsissä Don Juanquixote lähtee puoliensa tapaan yöllisille retkilleen, mutta keiden kanssa hän tanssii, vai tanssiiko? Mistä nuo popviittaukset tuohon putkahtivat? Miksi soolosello vinksauttelee rytmejä aivan miten sattuu? Mitä ihmettä täällä tapahtuu? Vaikka kysymyksiin ei löytyisikään suoria vastauksia, on meno ja meininki niin hämmentävän kiehtovaa, että teoksesta on tullut Sallisen suurin hitti, joka on alkanut jo kiertää sellistien sukupolvelta toiselle. Nyt viestikapulaan tarttuu hurmaava Senja Rummukainen, joka taikoo tupla-Donin seikkailuista satumaista satiiria.
Yöfantasioinnin seurana on tarjolla joukko pienempää, muttei suinkaan kevyempää ohjelmistoa, jossa Sibeliuskin oli kaiken muun ohella mestari – niin mutkattoman luontevasti hän esimerkiksi herkistelee maalaiselämää Suite champêtressa. Myös eläinaktivismin edelläkävijä Siri Branderin ja kansanmusiikin revisioija Timo Alakotilan miniatyyreissä liikkuu sekä juurille palaamisen että uusien tuulien tuntoja. Joulunviettoon valmistaudutaan siis Erkki Lasonpalon johdolla harvinaisen voimallisesti tässä ja nyt eläen – carpe diem!
LIPUT: 27 € / 25 € / 10 €
HINTA S-ETUKORTILLA 24 € / 22 € / 8 €

Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/

RASKASTA JOULUA 2022
2022-12-13 19:00
Raskasta joulua -konsertit 12.12. ja 13.12. toteutuvat. Raskasta Joulua -yhtye sekä sitä edustava ohjelmatoimisto Master Events järjestävät konsertit omalla riskillään.
Lisätietoja www.raskastajoulua.com

Vuoden odotetuin kiertue tulee taas!
Suomen suosituimmaksi joulukiertueeksi kasvanut Raskasta Joulua järjestetään pandemiavuosien jälkeen jälleen täysmittaisena. Liki kaksikymmentä vuotta järjestetty kiertue starttaa tänä vuonna Kokkolan jäähallista perjantaina 18. marraskuuta ja päättyy Tampereen Nokia Arenalle sunnuntaina 18. joulukuuta.
Liki kaksikymmentä kertaa järjestetty Raskasta Joulua -kiertue vierailee tänä vuonna kaikkiaan 22 paikkakunnalla. Suomen suosituimman joulukiertueen konsertit järjestetään pääosin jäähalleissa, areenoilla ja isoissa saleissa. Mukana on tuttuun tapaan kotimaisen metallimusiikin parhaita tulkitsijoita.
Mikaelissa järjestettävässä konsertissa raskaalla kädellä sovitettuja joululauluja tulkitsevat ex-Nightwish-tähti Marko Hietala, Suomen arvostetuimpiin metallilaulajiin kuuluva Noora Louhimo, Sonata Arctica -solisti Tony Kakko ja mm. Leningrad Cowboysien, Suburban Triben ja Scarletin riveistä tunnettu Ville Tuomi.
Konsertin suositusikäraja on 6v, johtuen desibelirajoista sekä erikoistehosteista muodostuvista äänistä.
Liput alk. 39,90€
Konserttien kesto noin kaksi ja puoli tuntia. Kaikissa konserteissa on väliaika.
Kiertueen järjestää: RH-Entertainment Oy
www.raskastajoulua.com

RASKASTA JOULUA 2022
2022-12-12 19:00
Raskasta joulua -konsertit 12.12. ja 13.12. toteutuvat. Raskasta Joulua -yhtye sekä sitä edustava ohjelmatoimisto Master Events järjestävät konsertit omalla riskillään.
Lisätietoja www.raskastajoulua.com

Vuoden odotetuin kiertue tulee taas!
Suomen suosituimmaksi joulukiertueeksi kasvanut Raskasta Joulua järjestetään pandemiavuosien jälkeen jälleen täysmittaisena. Liki kaksikymmentä vuotta järjestetty kiertue starttaa tänä vuonna Kokkolan jäähallista perjantaina 18. marraskuuta ja päättyy Tampereen Nokia Arenalle sunnuntaina 18. joulukuuta.
Liki kaksikymmentä kertaa järjestetty Raskasta Joulua -kiertue vierailee tänä vuonna kaikkiaan 22 paikkakunnalla. Suomen suosituimman joulukiertueen konsertit järjestetään pääosin jäähalleissa, areenoilla ja isoissa saleissa. Mukana on tuttuun tapaan kotimaisen metallimusiikin parhaita tulkitsijoita.
Mikaelissa järjestettävässä konsertissa raskaalla kädellä sovitettuja joululauluja tulkitsevat ex-Nightwish-tähti Marko Hietala, Suomen arvostetuimpiin metallilaulajiin kuuluva Noora Louhimo, Sonata Arctica -solisti Tony Kakko ja mm. Leningrad Cowboysien, Suburban Triben ja Scarletin riveistä tunnettu Ville Tuomi.
Konsertin suositusikäraja on 6v, johtuen desibelirajoista sekä erikoistehosteista muodostuvista äänistä.
Liput alk. 39,90€
Konserttien kesto noin kaksi ja puoli tuntia. Kaikissa konserteissa on väliaika.
www.raskastajoulua.com

Diandra - Kerran Joulukuun Aikaan
2022-12-11 19:00
Upeasta äänestään ja säteilevästä lavakarismastaan tunnettu Diandran Kerran Joulukuun Aikaan -konsertti Mikaelissa 11.12.2022!
Diandra tuo joulun taikaa koko perheen konsertteihin, joissa kuullaan artistin tulkinnat kauneimmista joululauluista. Yhdeksi Suomen upeimmista laulajista tituleerattu Diandra julkaisi myös kiertueen nimeä kantavan joulualbuminsa vuonna 2015 pysyen Suomen virallisella listalla yhteensä 15 viikon ajan.

Liput myy lippu.fi
Liput 39€, ei väliaikaa

Vanhoja poikia -Miehet unelmat ja Junnu Vainion laulut / PERUTTU
2022-12-11 16:00
Vanhoja Poikia – Miehet, unelmat ja Junnu Vainion laulut-tilaisuus on valitettavasti peruuntunut. Lippurahojen palautusta voi hakea 31.12.2022 saakka.
Lippu.fin kautta lippunsa ostaneet hakevat palautusta linkistä: https://web.lippu.fi/palautus/
Ticketmasterin kautta lippunsa vuonna 2020 ostaneet hakevat palautusta Mikaelilta, ohjeet löydät täältä: mikaeli.fi/lippujen-palautukset-2021/
Tapahtuman edelliset ajankohdat 9.12.2020, 9.5.2021, 7.11.2021 ja 12.12.2021.

Miehet, unelmat ja laulut
Niilo on eläköitynyt kalastaja, Arvi käy vielä muikkuverkoillaan. Arvin poika Pekka kaipaa sinne missä on naisia, kaupunkeihin. Ja omaan elämään. Lati on osuuskauppias, jota vaimo turhaan yrittää pitää tiukassa hihnassa.
Neljä miestä tuulisella Saimaan saarella, muistot, toiveet, syvimmät surut ja hellimmät unelmat jaetaan yhdessä. Usein huiman hauskasti, yhtä usein kömpelön karheasti. Nokipannukahvi on tulilla, kuppinsa pohjalle on lupa kaataa pienet plöröt, kukaan ei kiellä eikä kehota.
Miehet kuljettavat tarinaansa parinkymmenen Junnun laulun voimin, huumori ja haikeus lyövät komeasti kättä. Ja jossain kääntää norppakin kylkeään.
Rooleissa Taneli Mäkelä, Esko Roine, Tuomas Uusitalo ja Puntti Valtonen
Live-yhtyeenä näyttämöllä Antti Paalanen ja Kiharakolmio
Käsikirjoitus Tommi Auvinen ja Seija Holma
Ohjaus Tommi Auvinen
Laulut Juha Vainio
Kapellimestari Antti Paalanen
Koreografia Jouni Prittinen
Lavastussuunnittelu Perttu Sinervo
Kantaesitys oli Tampereen Työväen Teatterin Eino Salmelaisen näyttämöllä 6.11.2018.
Esityksen kesto noin 2 h 10 minuuttia sisältäen väliajan.
Martti Talvela -sali
Peruslippu 42,50€
S-etulippu 35,00€

Konserttielämyksen kruunaa herkullinen ruokailuhetki ennen konserttia Gastropub Einossa.
Pöytävaraukset Osuuskauppa Suur-Savon Myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
Suosittelemme ruokailuun:
Paikallisia juustoja (L)
– Kappelin juustolan juustoja
Paikallista kalaa (L,G)
– Kera kasviksien
Einon suklaakakkua (L,G)
– Suklainen herkku kera pähkinöiden
Menun hinta 48 € / hlö
TAI

Puumalan kylmäsavulohta (L,G)
– Puumalan kylmäsavulohta & Saimaa leipää
Einon pihvi (L,G)
– Kunnon sisäfilepihvi, kasviksia
Kinuskia & mustaherukkaa (L,G)
– Kinuskikakkua & mustaherukkaa
Menun hinta 54 € / hlö

Mikkelin Voimistelijat ry, MiVo - Joulukalenteri
2022-12-10 14:00 - 17:00
Mivo: Joulukalenteri. Joulukalenteri yllättää joka kerta. Mitähän Mikkelin Voimistelijoiden kalenterista tulee? Saakohan sieltä suklaata vai kenties joulun tunnelmaa?
Näytöksessä mukana seuran lajit: akrobatia, cheerleading, tanssi sekä tanssillinen voimistelu.
Näytöksiä on kaksi, klo 14 & klo 16
Kesto n. 60 min
Liput:
Permanto peruslippu 16,00€
Permanto lapsi alle 12v. 14,00€
Parvi peruslippu 11,50€
Parvi lapsi alle 12v. 9,50€
Pyörätuolipaikat 16,00€
Tapahtuman järj. Mikkelin Voimistelijat ry

Harlem Spirit of Gospel (USA)
2022-12-09 19:00
Harlem Spirit of Gospel (USA)
Vuonna 2006 perustetun Harlem Spirit of Gospel -kuoron musiikki on sen perustajan ja soololaulajan Anthony Morganin sanoja lainaten voimakasta, jännittävää, sielukasta ja voimaannuttavaa. Kuoro yhdistelee musiikissaan gospelia, poppia, jazzia ja R’n’B:tä. Kuoron henkisenä johtajana toimii newyorkilaisen baptistikirkon pastori Renee F. Washington Gardner. Grammy-ehdokas Harlem Spirit of Gospelin laulajat ovat levyttäneet ja esiintyneet lukemattomien suurnimien kuten Elton Johnin, Aretha Franklinin, Steven Tylerin ja Stevie Wonderin kanssa.
“Esityksemme täytyy nähdä uskoakseen siihen. Gospelmusiikilla on yhä paikkansa tämän päivän maailmassa, sillä ihmiset kärsivät henkisesti ja tarvitsevat apua. Vuosien varrella gospel on muuttanut asuaan vastatakseen nykymaailman teemoihin ja murheisiin”, kuvaili kuoron perustaja Anthony Morgan Helsingin Uutisten haastattelussa. Kuoron uskomattoman taitavat laulajat ovat herättäneet ihastusta ympäri maailmaa. Tässä konsertissa saa yleisökin tanssia, laulaa ja hurmaantua!
Kesto n. 2 tuntia 15 minuuttia, sisältää väliajan.
Tutustu kuoron musiikkiin tarkemmin tästä!
LIPUT:
Peruslippu 41,50€

Saikkua kiitos!
2022-12-04 15:00 - 17:00
Saikkua, kiitos! -esitys on todella löytänyt yleisönsä. Ympäri Suomea esitetty, Ismo Leikolan ja Kalle Pylvänäisen kirjoittama näytelmä on muutamassa vuodessa kerännyt uskomattoman määrän esityksiä ja yleisöä. Aihe on kaikille suomalaisille tuttu: terveys ja sairaus, terveyskeskukset ja sairaalat, lääkärit, potilaat ja sairaanhoitajat.
Nauru on kaikunut ympäri Suomea ja vähän ulkomaillakin. Loistavat näyttelijät Mikko Kivinen (toistaiseksi rooleissa Jukka Rasila), Ville Keskilä ja Kalle Pylvänäinen esiintyvät useissa rooleissa nauruhermoja kutkuttavasti. Eikä naurulle tuntuisi olevan loppua.
Työryhmä
Käsikirjoitus: Ismo Leikola ja Kalle Pylvänäinen
Sovitus ja ohjaus: Otto Kanerva ja työryhmä
Lavalla: Ville Keskilä, Kalle Pylvänäinen ja Mikko Kivisen rooleissa toistaiseksi Jukka Rasila
Tuotanto: Iltama Oy, iltama.fi
Esityksen kesto n. 2 h (sis. väliajan)
Lipun hinta 32,00 € (sis. käsittelykulun)

J. Karjalainen Soulavaris -konserttisalikiertue
2022-12-03 19:00
Karjalainen kattavalle konserttisalikiertueelle syksyllä
Viime perjantaina 1.4.2022 uuden Soulavaris-albumin julkaissut ja loppuunmyydyssä Helsingin jäähallissa esiintynyt J. Karjalainen lähtee lokakuussa Soulavaris -konserttisalikiertueelle. Kuopion Musiikkikeskuksesta 28. lokakuuta alkava ja Helsingin Kulttuuritalolle 11. joulukuuta päättyvä kiertue käsittää yli 20 konserttia ympäri Suomen.
Väinö Karjalaisen tuottama, äänittämä ja miksaama Soulavaris-albumi sisältää kymmenen J. Karjalaisen säveltämää ja sanoittamaa kappaletta. Levyllä musiikin orkestroinnista ei vastaa ainoastaan yksi kiinteä kokoonpano vaan soittajisto vaihtelee kappaleittain. Levyllä soittavat J. Karjalaisen lisäksi Abdissa ”Mamba” Assefa, Mouhamadou L. ”Malang” Cissokho, Pekka Gröhn, Janne Haavisto, Keimo Hirvonen, Väinö Karjalainen, Mikko Lankinen, Tom Nyman, Anssi Nykänen, Miikka Paatelainen, Tuomo Prättälä, Mitja ”Polaroid Slim” Tuurala ja Tommi Viksten.
Soulavaris-konserteissa J. Karjalaisen kanssa soittaa hänen viimeisimmillä levyilläänkin kuultu yhtye: Mikko Lankinen (kitara), Tom Nyman (basso), Janne Haavisto (rummut) ja Pekka Gröhn (kosketinsoittimet). J. Karjalaisen edellinen konserttisalikiertue toteutettiin syksyllä 2019, jolloin liki loppuunmyydyn kiertueen konserteissa vieraili yli 14 000 vierasta.
Lisätiedot www.warnermusiclive.fi/jkarjalainen
Liput alk. 39,00€
Järj. Warner Music Live

Laura Voutilainen: Mitähän seuraavaks?
2022-12-02 19:00
Laura Voutilaisen konsertti Mikkelin Mikaelissa 4.12.2021 siirtyy. Uusi ajankohta on perjantai 2.12.2022. Ostetut liput (alkuperäisille päiville 13.12.2020, 26.3.2021 ja 4.12.2021) käyvät sellaisenaan uuteen ajankohtaan.
Tapahtuma toteutetaan numeroimattomalla katsomolla. Paikat myydään joko permannolle tai parvelle. Mikäli sinulla on lippu, jossa ei lue kumpaakaan näistä, käy lippusi permannolle.
Katsomon numeroimattomuus johtuu koronapandemien aikana tehdyistä useista siirroista sekä kapasiteettimuutoksista, jotta turvavälit saatiin mahdollistettua. Pahoittelemme tilannetta.

MITÄHÄN SEURAAVAKS, LAURA? KIERTUEELLE TIETYSTI!
Laura Voutilaisen pitkään odotettu kiertue Mitähän Seuraavaks? starttaa marraskuussa Oulusta.
Kesällä 2021 julkaistavan Laura Voutilaisen uuden singlen nimi ei valikoitunut suinkaan sattumalta myös tulevan kiertueen teemaksi ja nimeksi. Laulu kertoo tutusta tilanteesta: kaksi aikuista tutustuu, uusi ihmissuhde tulee risteykseen ja pitäisi tehdä valintoja. Mikä tie olisi se oikea, joka johtaisi onneen ja elämänmuutokseen.
Laura Voutilainen on ollut kotimaisen iskelmämusiikin huipulla jo neljännesvuosisadan. Paljon on jo takana, mutta nuorena aloittaneella tähdellä on vielä pitkästi matkaa edessä. Mitähän seuraavaks? kysyy Laura artistina, mutta myös vahvasti tuntevana, sensuellina naisena. Sitä kysymme me kaikki, kun elämässä on aika kääntää sivua. Kun takana on suljettu ovi ja edessä uusi avaamaton, jonka toiselle puolelle ei vielä näe.
Konserttikiertueella Laura pohtii näitä teemoja uusien ja uransa ajalta poimittujen laulujen sanoin; kysyy, kyseenalaista, mutta haluaa löytää myös vastauksia. Eikä Laura olisi Laura, ellei välillä tunnelma nosteta kattoon ja laiteta puntit vipattamaan!
Syksyllä julkaistava Lauran uusi albumi liikkuu pitkälti samojen teemojen ja tunnelmien parissa kuin konserttikiertue. Mukana kiertueella laulujen tuoreita tulkintoja säestämässä on uusi yhtye sovituksista vastanneen Lasse Piiraisen johtamana.
Martti Talvela -sali
Peruslippu 36,50 € (sis. käsittelykulun)
Ryhmälippu 30,00 € (min. 10 hlöä)
Kiertueen järjestäjä:
Central Line Entertainment ja Kaiku Entertainment
Lisätiedot:
info@centralline.fi

Erja Lyytinen & Friends: Blue Christmas - Erja Lyytinen - Paleface - Emilia Sisco
2022-12-01 19:00
IKIMUISTOINEN KONSERTTIELÄMYS SINISEN BLUESIN JA PUNAISEN JOULUN YSTÄVILLE!
Rokkaavan riemukas Blue Christmas 2022 -kiertue on laulaja-kitaristi Erja Lyytisen emännöimä kiertue, joka on vakiinnuttanut paikkansa bluesista nauttivien kuulijoiden jokavuotisena jouluperinteenä! Tänä vuonna kiertueella nähdään Lyytisen rinnalla räppäri Paleface sekä soul-laulaja Emilia Sisco.
Konsertissa kuullaan Erja Lyytisen ja hänen solistivieraidensa suosikkikappaleita vuosien varrelta. Lisäksi ohjelmistossa on rokkaavia sovituksia ja tunnelmallisia tulkintoja tutuista – ja vähän tuntemattomammistakin – joululauluista. Solistikolmikko esittää kappaleita kaksi tuntia kestävässä konserttikokonaisuudessa yhdessä ja erikseen, taustallaan Erja Lyytisen luotettu bändi. Konsertti on siis monipuolinen kattaus bluesia, rock’n’rollia ja ikivihreitä sävelmiä!
Konsertin kesto 2h 15min, sis. väliajan
Lipun hinnat:
Peruslippu 43,50€
lapset alle 16 v: 40,50€
opiskelija + eläkeläinen 40,50€
Ryhmät min 10 hlöä: 40,50€

Lauluyhtye Rajaton: Rajaton joulu 2022
2022-11-30 19:00
Rajaton Joulu 2022
Joulun rajattomin soundtrack on taas täällä!
Kymmenille tuhansille suomalaisille perinteeksi muodostunut Lauluyhtye Rajattoman joulukiertue starttaa tänä vuonna Kuopion Musiikkikeskuksesta 25.11. ja kiertää sen jälkeen Suomen konserttisaleja yli viidellätoista konsertilla joulutunnelmaa jakamassa.
Yleisön rakastamat joulun suosikkikappaleet sekä tuoreet sävellykset muodostavat kokonaisvaltaisen elämyksen, jossa joulutunnelma on taattu!
Tervetuloa konsertteihin – joulu on Rajaton!
Liput 39,50€

Jarkko Ahola – Särmää & Sävyjä
2022-11-27 19:00
JARKKO AHOLA SÄRMÄÄ & SÄVYJÄ –KONSERTTISALIKIERTUEELLE SYKSYLLÄ
Monipuolinen rocktenori Jarkko Ahola lähtee lokakuussa kolmetoista konserttia käsittävälle Särmää & Sävyjä -konserttisalikiertueelle. Menestyksekkäällä urallaan niin raskasta rockia, ikivihreitä klassikoita, pop-musiikkia kuin joululaulujakin esittänyt laulaja-lauluntekijä aloittaa kiertueensa 15. lokakuuta Jyväskylästä. Kiertue päättyy Tampere-taloon 3. joulukuuta.
Vuosien saatossa Aholan konserttien musiikkityylit ja biisivalinnat ovat laajentuneet sellaisiin mittoihin, että dynamiikan ja nyanssien merkitys korostuu. Taitavana tulkitsijana tunnettu Ahola haluaa tulevissa konserteissa ottaa käyttöön koko repertuaarinsa ja tarjota kuulijoille särmää ja sävyjä.
– Olen aina ollut kiinnostunut monenmoisesta musiikista, vaikka varsinkin urani näkyvän alun määrittävä tekijä oli voimaa ja kunniaa uhkuva Teräsbetoni. Siinä ohella sekä jälkeen tein kuitenkin kaikenlaista muuta. Jossain vaiheessa sain kuulla, että ääneeni ja esiintymiseeni oli tullut lisää sävyjä. Aluksi suhtauduin huomioon varauksella, sillä olin pitänyt arvossa voimallista ja ehkä raakaakin ilmaisua – sitähän Metallitotuus oli vaatinut! Olen kuitenkin huomannut, että samat elkeet eivät aina toimineet laajentuneeseen musiikkityylien kenttään, vaikka joskus toki toivatkin vanhaan sävelmään uutta särmää. Tervetuloa kesän lämmön jälkeen konserttisalien spottien loisteeseen nauttimaan hienosta musiikista, Jarkko Ahola sanoo.
Seuraa Jarkko Aholaa somessa:
Facebook
Spotify
Youtube
www.jahola.com
Liput:
Rivit 1 – 10 katsomon lavan edestä hinta 43,50 €
Rivit 11 – 21 keskipermanto 39,50 €
Parvi/ näkörajoitepaikat 35,50 €
Järj. Warner Music Live

Mamba / PERUTTU
2022-11-26 19:00
Mamban konsertti Mikkelin Mikaelissa 26.11.2022 on valitettavasti peruttu (aiemmat päivät 10.10.2020, 19.3.2021, 2.10.2021, 5.2.2022 ja 19.11.2022. ). Lippurahojen palautusta voi hakea oheisesta linkistä 31.12.2022 asti. Lue ohjeet palautuksiin täältä.

Keikkatauon jälkeen Mamba palaa jälleen estradeille.
Konsertti keskittyy Mamban vanhoihin hitteihin.
Tero Vaara – kitara, laulu
Pete Nikkinen – koskettimet
Ville Nurmi – kitara
Harri Lehtonen – rummut
Jari Heino – basso
Liput 32,00 € (sis. käsittelykulun)

WALTTERI TORIKKA & L'ORCHESTRA DELLA SPERANZA - AMORE
2022-11-25 19:00
Waltteri Torikan konsertti 13.3.2022 Mikaelissa siirtyy. Uusi ajankohta on 25.11.2022 klo 19. Huomaa myös muuttunut kellonaika! Jo ostetut liput käyvät sellaisenaan uuteen ajankohtaan.
Mikäli uusi ajankohta ei sovi, lippurahojen palautusta voi hakea 27.2.2022 mennessä linkistä: https://web.lippu.fi/palautus/
Konserttien ohjelmisto ammentaa tunnetuista sävelistä meiltä ja maailmalta. Luvassa on viihdeklassikoita, italialaisia ja espanjalaisia sävelmiä, elokuvamusiikin helmiä ja kauneimpia rakkauslauluja.
Amore-konserteissa karismaattista baritonia säestää suomalaisista huippumuusikoista koostuva l’Orchestra della speranza -kokoonpano, jota luotsaa Torikan pitkäaikainen yhteistyökumppani, pianisti ja kapellimestari Marko Hilpo.
Waltteri Torikka on Suomessa ja ulkomailla uraa luova ooppera- ja konserttilaulaja. Platinaa ja kultaa myyneitä albumeita sekä listaykkösiä julkaissut Torikka on esiintyjänä kotonaan yhtä lailla suurilla areenoilla kuin intiimeissä konserttisaleissa. Syksyllä 2021 Torikka tanssi itsensä Tanssii tähtien -kanssa ohjelman finaaliin ja yllätti Masked Singer -kilpailun toiselle sijalle nousseena Bilepandana. Loppuvuoden 2021 Waltteri Torikka konsertoi kirkoissa Natale – Oi jouluyö -kiertueen merkeissä.
Liput alk. 38,50€
Konsertin kesto noin 2h, sisältää väliajan
www.warnermusiclive.fi/waltteritorikka
Seuraa Waltteri Torikkaa somessa:
www.facebook.com/warnermusiclive
www.instagram.com/warnermusiclive/

Rakuunasoittokunta - Saimaa III: Säveliä Suomesta
2022-11-24 19:00
Rakuunasoittokunta, kapellimestareina musiikkimajurit Riku Huhtasalo ja Tomi Väisänen
Saimaa III tarjoaa kuulijoille mielenkiintoisen, suomalaisesta klassisesta puhallinmusiikista koostuvan kokonaisuuden. Rakuunasoittokunnan solistiksi saapuu saksofonitaiteilja Kai Ruskeepää, joka esittää konserteissa Juha Piston Saksofonikonserton. Luvassa on siis puhallinmusiikin juhlaa. Konserteilla juhlistetaan sotilasmusiikin perinnepäivää. Tervetuloa mukaan!
Lipun hinta 20,00€
Järj. Rakuunasoittokunta

MIKKELIN KAUPUNGINORKESTERI: SAIMAA SINFONIETTA - RAKKAUDEN TERVEHDYS
2022-11-18 19:00
pe 18.11.2022 klo 19, Mikaeli

Taavi Oramo, kapellimestari
Johanna Rusanen, sopraano
Jean Sibelius: Rakastava-sarja
Milko Kelemen: Love song
Joaquín Rodrigo: Cuatro madrigales amatorios (neljä madrigaalia rakkaudesta)
Richard Wagner: Prelude & Liebestod oopperasta Tristan ja Isolde (sov. Iain Farrington)
Ludvig van Beethoven: Sinfonia nro 3 ”Eroica”
Rakkaus ei koskaan häviä. Rakkaus murtaa kaikki esteet. Rakkaus muuttaa kaiken. Rakkaus lienee ilman muuta suurin ja kestävimmin koko ihmiskuntaa muuttava voima. Ei todellakaan liene keksitty mitään, mikä voittaisi todellisen ja ikuisen rakkauden.
Siispä rakkaus on peruskauraa myös suurten tunteiden ja ilmaisujen oopperataiteessa. Tämän kirkkaimpiin oopperatähtiimme kuuluva Johanna Rusanen-Kartano tietää erinomaisesti ja tuo kuultavaksemme kenties kaikkien aikojen suurimman rakkauskohtauksen: Isolden lemmenkuolon, jossa Isolde näkee kuolleen Tristanin kirkastuvan ja kohoavan laulamaan ikuista laulua – ennen kuin kuolee itse ja seuraa perässä. Richard Wagnerin ekstaattinen huuma kestää vain silmänräpäyksen, mutta jättää ikuisen jäljen jokaiseen kokijaansa. Dramaattisten sopraanojen unelmanumeron rinnalla eivät kuitenkaan millään muotoa kalpene espanjalaisen Joaquín Rodrigon rakkausmadrigaalit, jotka pohjautuvat renessanssiaikaisiin sonetteihin ja tuovat tuulahduksen maailmasta, jossa rakkaus koetaan koko maailman voimin siitä yhdessä riemuiten.
Kapellimestariurallaan raketin lailla nouseva Taavi Oramo pohjustaa rakkauden huumaa paitsi Sibeliuksen, myös kroatialaisen Milko Kelemenin rakkaudellisilla mietelmillä. Eikä näin pakahduttavan vahvan teeman perään voi soittaa mitään muuta kuin yhtä vahvaa tavaraa: Beethovenin sankarisinfonia räjäytti aikanaan kaikki pankit ja on raivannut tietä koko nykyiselle käsityksellemme musiikista. Vaikuttaako se siis yhtä pakahduttavasti kuin rakkaus?
LIPUT: 30 € / 27 € / 12 €
Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/

Ryhmä Hau & Kikattava Kakkiainen
2022-11-13 14:00
Tapahtuma on siirtynyt. Uusi ajankohta on sunnuntai 13.11.2022 klo 14.00.
Tapahtuman uusi nimi: Ryhmä Hau & Kikattava Kakkiainen
Alkuperäisille päivämäärille (su 10.10.2021 ja su 20.3.2022) ostetut liput käyvät sellaisenaan uuteen ajankohtaan. Mikäli uusi ajankohta ei syystä tai toisesta sovi, on lipuista mahdollista hakea palautusta linkin kautta https://web.lippu.fi/palautus 30.4.2022 mennessä.

Ryhmä Hau & Kikattava Kakkiainen – Legendaarinen yhteisesiintyminen Mikaelissa!
Kikattava Kakkiainen kertoo pienestä hapsenkakkiaisesta, jolla on aivan erityisen tarttuva nauru.
Kakkiaisen ja kumppaneiden seikkailuja Havunhelman metsässä on saanut toistaiseksi seurata mobiilipelien ja Pikku Kakkosen suositun animaatiosarjan avulla, mutta nyt vuorossa on lasten pitkään odottama Kakkiaisen ensimmäinen oma biisi!
Kikattava Kakkiainen lähtee viihdyttämään lapsia myös keikoille Kikattavan Kakkiaisen discossa, jossa DJ Kakkiainen soittaa musiikkiansa ja MC Citykani tanssittaa, leikittää, liikuttaa sekä levittää naurua ja iloista mieltä kaikille lapsille ja lapsenmielisille. Kokonainen albumillinen Kikattavan Kakkiaisen musiikkia ilmestyy lokakuun lopussa.
Gigglebug Entertainmentin tuottama, 3-8 vuotiaille suunnattu Kikattava Kakkiainen on suurin Suomessa tuotettu lastenanimaatiosarja. Suomessa sarjaa esitetään Ylen Pikku Kakkosessa ja kansainvälisesti se on toistaiseksi myyty 13 maahan ja käännetty 13 eri kielelle. Sarjasta on jo ilmestynyt kolme mobiilipeliä, kaksi kirjaa ja yksi kokonainen kausi TV-sarjaa. Kikattava Kakkiainen -mobiilipelit ovat olleet Appstoren lasten aplikaatioiden ykkösenä 64 maassa.
Ryhmä Hau eli Paw Patrol on maailmanlaajuisesti huippusuosittu lasten TV-sarja. Ryhmä Hau on kahdeksasta koiranpennusta koostuva pelastuspartio, jonka johtaja on Riku. Ryhmä Hau on lasten ehdoton suosikki.
LIPUT:
Peruslippu 27,50 €
Perhelippu 2 aikuista + 2 lasta 95,00 €

TipTap Stand Up -Suuri Pikkujoulu Show & Dinner
2022-11-12 20:00
TipTap Stand Upissa nauretaan ja juhlitaan Mikkelissä hauskimmassa pikkujouluillassa!
Hauskuutta näistä kinkereistä ei puutu, sillä pienissä jouluissa nauretaan kimpassa Suomen huippukoomikoiden seurassa. TipTap StandUp – Suuri pikkujoulushow pistää poskihermot paukkaamaan André Wickströmin, Anna Rimpelän, Ali Jahangirin ja Mika Eirtovaaran kera!
Suosittelemme varaamaan isomman ryhmän kinkerit jo nyt, sillä joustamme kyllä ryhmien vahvistusajassa. Katsotaan tilanne ja vahvistus vasta 31.8. Lähde siis mukaan luomaan elämyksiä työporukkasi, ystäviesi tai minkä tahansa pikkujoulupoppoon voimin!
Ennen illan esitystä Ravintola Mikaelissa on tarjolla Välimerellinen joulumenu. Katso herkullinen kattaus alta. Lämpimästi tervetuloa! Nämä liput viedään käsistä joka vuosi, joten ei oo häpee olla nopee!
Liput palvelupalkkioineen:
Peruslippu 40,00 €
Eläkeläinen, opiskelija, työtön 36,00 €
Shown kesto noin 2h, sis. väliajan

SHOW & DINNER klo 17.30
Vihersalaattia ja talon kastiketta
Grillattuja tapas- kasviksia
–Paahdettua artisokkaa
–Herkkusieniä Balsamico
–Grillattua paprikoita
–Marinoituja oliiveja
Kylmäsavulohicarpaccio, Dijonkastiketta ja kapriksia
Maalaismaksapate’ta ja herukkahyytelöä
Härän paahtopaistia ja paahdettua tomaattia
Peruna-parmesan gratiinia
Kirsikka-tiramisua
Pöytävaraukset ennakkoon Tilaa väliaikatarjoilu-lomakkeen kautta tai sähköpostiosoitteeseen henrik@serviini.fi
Menun hinta: 35,00€

Danny 80 vuotta – Kunniakierroksella
2022-11-11 19:00
Danny täyttää 80 vuotta – mittava kunniakiertue ympäri Suomen käynnistyy syksyllä!
Suomalaisen viihdemaailman legendoihin lukeutuva Ilkka ”Danny” Lipsanen lähtee syksyllä mittavalle kiertueelle juhlistaen samalla tulevaa 80-vuotissyntymäpäiväänsä. Kyseessä on Dannyn viimeinen koko Suomen kattava kiertue, ja hän haluaa sen myötä kiittää kaikkia ihailijoitaan vuosien varrella saamastaan tuesta.
– Edellisellä kiertueellani monet ihmiset tulivat juttelemaan kanssani ja kiittämään minua musiikistani ja luomastani show-perinteestä. Samalla sain toiveita pitää vielä joskus sellaisen konsertin, joka keskittyisi pääasiassa omiin hitteihini vuosikymmenten varrelta – siis lauluihin, jotka ovat jääneet suomalaiseen sielunmaisemaan. Juhlakiertueella näin tuleekin tapahtumaan ja luvassa ovat yleisön pyynnöstä kaikkien aikojen suurimmat hittini, Danny kertoo.
Konsertin kesto noin 2h (sis. väliajan)
Peruslippu 59,00 €
– Ovet klo 18:00
Meet&Greet -lippu 119,00 €
– Aiempi sisäänpääsy tilaisuuteen klo 17:00
– Danny 80 -vuotta Meet&Greet -passi
– Konserttilahja nimikirjoituksella
– Artistitapaaminen klo 17:00 alkavassa tilaisuudessa
– Istumapaikat salin parhailta paikoilta
Järjestäjä pidättää oikeuden aikataulu- ja ohjelmamuutoksiin
Kunniakierros-juhlakiertueen järjestää Loud n’ Live Promotions oy

MIKKELIN KAUPUNGINORKESTERI: ESTRADILLA MUSIIKKIOPISTON SOLISTIT
2022-11-10 17:30
to 10.11.2022 klo 17:30, Mikaeli
Jyrki Lasonpalo, kapellimestari
Mikkelin musiikkiopiston solistit
Mikkelin musiikkiopisto on tarjonnut laadukasta musiikinopetusta jo yli kuuden vuosikymmenen ajan. Oppia voi ammentaa perinteisten klassisten soittimien saralla ja nykyään myös rytmimusiikin ja sähköisten soittimien parissa. Mikkelin kaupunginorkesterin ja musiikkiopiston perinteikkäässä yhteiskonsertissa lavalla nähdään musiikkiopiston nuoria taitajia esittelemässä osaamistaan ammattiorkesterin säestyksellä. Musiikkityylejä on luvassa klassisesta rytmimusiikkiin ja solisti-instrumentteja nähdään orkesterin edessä useita. Tällä kertaa esitykset laajenevat lisäksi Mikaelin komeisiin lämpiötiloihin, joten musiikista pääsee nauttimaan myös virvokkeiden ääressä. Musiikkiopiston soittajat ja kaupunginorkesteri muodostavat konserttia varten yhteisorkesterin, jossa musiikkiopiston nuoret muusikot pääsevät soittamaan rinta rinnan orkesterin ammattilaisten kanssa. Upeita kokemuksia luvassa nuorille solisteillemme sekä tietysti yleisölle.
LIPUT: 21 € / 19 € / 8 €
Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/

Viidestoista Yö -musikaali
2022-11-05 19:00
Huikea matka Juicen ja hänen ystäviensä maailmaan!
Juicea on pidetty suomalaisen rock-musiikin isähahmona ja Manserockin luojana. Hän oli nerokas laulaja ja lauluntekijä, sanoittaja ja kirjailija. Hän on laulanut itsensä omintakeisilla kappaleillaan kaikkien suomalaisten sydämiin. Hän oli mestarillinen riimittelijä, yhteiskuntakriitikko ja inhimillisyyden puolesta puhuja. Hänen lauluissaan on myös paljon huumoria ja ne kertovat usein rakkaudesta.
Juicea esittää upea artisti ja muusikko Matti Mikkonen alias Matthau Mikojan, manserockari jo toisessa sukupolvessa. Mikkonen on Popedan alkuperäiskitaristin Arwo Mikkosen poika, joten musiikki miehellä on ollut verissä aina. Hän on luonut kansainvälistäkin uraa mm. Bloodpit-yhtyeen keulakuvana sekä omalla soolobändillään Matthau Mikojan Band. Viime vuodet hän on keskittynyt soolokeikkojen ohella musiikkiteatteriin, ja saatatkin muistaa hänet Sammy Babitzinin roolista supersuositusta Kirka-musikaalistamme.
Juice oli kotoisin Juankoskelta pieneltä teollisuuspaikkakunnalta Pohjois-Savosta. Juicen perheessä oli viisi lasta, joista kolme kuoli nuorena. Hänen vaneritehtaalla työskennellyt isänsä kuoli poikansa ollessa vain 11-vuotias. Vaikeassa tilanteessa Juhani joutui jo nuorena ottamaan paljon vastuuta perheestään. Hänen vahvatahtoinen äitinsä säilyi tärkeänä henkilönä läpi hänen elämänsä.
Juankoskelta Juice lähti Tampereen Kieli-instituuttiin opiskelemaan. Opiskelupiireissä hän tapasi Mikko Alatalon ja Harri Rinteen, ja heidän ystävyytensä tuli pian muuttamaan koko suomalaista musiikkimaailmaa. Ystävykset perustivat legendaarisen Coitus Int – yhtyeen, joka sai nopeasti jalansijaa opiskelijapiireissä.
Juice oli ahkera säveltäjä ja sanoittaja, ja jo 25-vuotiaana hän lukeutui tunnetuimpiin suomalaisiin rock-laulajiin. Juicen yhtyeet vaihtuivat usein vuosien saatossa, mutta tunnetuimpina voidaan pitää Juice Leskinen Slamia ja Juice Leskinen Grand Slamia.
Juice oli itsetietoinen, rakastettava ja samalla vaikea taiteilijapersoona, joka eli boheemia taiteilijaelämää. Hänen elämäänsä kuuluivat monet syvät rakkaudet, niiden päättymiset ja runsas alkoholinkäyttö. Juicen sanotaankin eläneen vahvasti rakkaudesta.
Musikaalissa tehdään huikea aikamatka Juicen ja hänen ystäviensä maailmaan. Juicen suurimpien klassikoiden lisäksi kuulemme Mikko Alatalon tuotantoa, Manserockin parhaita paloja, unohtamatta Tuuliajolla risteilyn hulvattomia yhtyeitä. Musikaalissa kuullaan mm. kappaleet: Viidestoista yö, Syksyn Sävel, Marilyn, Mä maalaispoika oon, Hän hymyilee kuin lapsi, Kaksoiselämää, Musta aurinko nousee, Aamu alkaa A:lla, ja monia muita.
Tervetuloa nauttimaan, pöytä on katettu suomalaisen rockin parhailla antimilla!

Esityksen kesto 2 tuntia ja 40 minuuttia
Liput sis pp:
Normaali 39€
Eläkeläinen 36€
Opiskelija ja työtön 27€
Ryhmä yli 20 henkeä 36€

Tuotanto Suomen Musiikkiteatteri
www.musiikkiteatteri.fi

Show Must Go On / PERUTTU
2022-11-05 18:00 - 19:00
Tapahtuma on peruttu (tapahtumapäivät 4.12.2020, 25.3.2022, 5.11.2022). Liput voi palauttaa 30.6.2022 mennessä osoitteessa web.lippu.fi/palautus

Tuotanto Suomen Musiikkiteatteri
www.musiikkiteatteri.fi

Scandinavian Hunks: One Night Only -20-vuotisjuhlakiertue!
2022-11-04 19:00
Scandinavian Hunks – One Night Only -tilaisuus Mikkelin Mikaelissa 30.3.2022 siirtyy.
Uusi päivämäärä on pe 4.11.2022 klo 19.00. Ostetut liput käyvät sellaisenaan tulevaan ajankohtaan tai lippurahojen palautusta voi hakea 28.2.2022 mennessä linkistä: https://web.lippu.fi/palautus
Scandinavian Hunks matka alkoi vuonna 2001 ja tavoite oli heti kirkas: jos tälle matkalle lähdetään, niin tehdään se, niin hyvin kuin osataan.
Kaveruksilla oli kova halu hurmata ja tuoda yleisölle iloa pilke silmäkulmassa ja tehdä samalla jotakin hyvää. Vaikka alussa olikin ajatus toteuttaa ainutlaatuinen ilta naisyleisölle, on Hunks ollut aina suvaitsevainen ryhmä, joka on vuosien aikana esiintynyt myös usein pelkälle miesyleisölle.
Scandinavian Hunks ryhmä on ollut 20 vuoden aikana monessa hyväntekeväisyydessä mukana. Suuri yleisö muistaa varmastikin parhaiten Hunks-ryhmän seinäkalenterit, joiden tuotto on lahjoitettu Syöpäsäätiölle rintasyövän tutkimuksen tukemiseen. Kaiken ohella Hunks on tukenut myös esimerkiksi erään pahoja vastoinkäymisiä kokeneen yksinhuoltajaäidin perhettä, mistä jäivät liikuttavat rakkaat muistot koko ryhmälle.
Kahdenkymmenvuoden aikana Scandinavian Hunks on hurmannut fanejaan, niin Suomessa kuin kansainvälisestikin!
Suomessa on tehty useita konserttisalikiertueita. Lisäksi Hunks on esiintynyt yökerhoissa, risteilyaluksilla, kauppakeskuksissa ja jopa suurilla kesäfestivaaleilla. Suomen lisäksi Hunks on esiintynyt myös Ruotsissa, Italiassa, Sloveniassa, Virossa, Turkissa, Espanjassa ja Saksassa. Kahteenkymmeneen vuoteen on mahtunut tuhansia keikkoja ja yli miljoonan katsojan yleisö.
One Night Only -20-vuotisjuhlakiertue!
Scandinavian Hunks -ryhmä kiertää vuoden 2022 aikana One Night Only -juhlakiertueella niin perusjäsenistön kuin uusien esiintyjien kera jättäen haikeana show areenat. Kiertueen päätteeksi Hunks-ryhmä sammuttaa show-valot ja sulkevat esiripun.
Juhlakiertueen tuottaa Hunks-ryhmän oma tuotantoyhtiö UNIQ Entertainment, joka täyttää niin ikää 20 vuotta samaan aikaa Hunksin kanssa.
Haluamme tällä kiertueella osoittaa suuret kiitokset kaikille meitä tukeneille tahoille, läheisillemme ja ennen kaikkea maailman parhaille faneille.
Rakkaudella meiltä teille,
Scandinavian Hunks!
Scandinavian Hunks: https://hunks.fi/
Esityksen kesto 1h 15 min, ei väliaikaa
Liput 39,50 €
Tapahtuma on K-16 ikärajalla

Hevisaurus
2022-10-30 14:00 - 17:00
Viiden dinosauruksen muodostama lasten suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs lastenheviyhtye on julkaissut kotimaassa seitsemän studioalbumia, joita on myyty 178 000. ”Mikä minusta tulee isona” –nimeä kantava albumi julkaistaan 1. syyskuuta. Hevisaurus on voittanut parhaan lastenmusiikin Emman kahdesti.
LIPUT:
Peruslippu 28,00€
Perhelippu 2 lasta + 2 aikuista 100€
Perhelippu 3 lasta + 2 aikuista 122,50€

Ti-Ti Nalle: Hirsimetsän juhlat! -konsertti
2022-10-25 18:00
Nalletalossa on aikamoinen hyörinä jo heti aamusta! Isoisänalle juoksee yöpuvussaan, Ti-Ri Vauva tepsuttelee iso tutti suussaan ja yöpuku kainalossaan pitkin poikin taloa, Trioli tekee kärrynpyöriä…
Mitä ihmettä tapahtuu Nallejen kodissa?
Hirsimetsässä on juhlat! Tätä päivää on koko Hirsimetsän väki odottanut jo pitkään ja tänään se tapahtuu! Mutta mitä? Arvatkaapa, kuka nalleista tuhisee täydessä unessa omassa sängyssään,
eikä ymmärrä, että olisi jo kiire vaihtaa juhla-asu päälle!
Lähde mukaan Nalleperheen ikimuistoiseen juhlaan Hirsimetsässä! Mukana tuttuja metsän asukkaita mutta myös salaperäinen, uusi asukas, jota kukaan ei ole koskaan aiemmin tavannut.
Liput:
Peruslippu 23,50€
Perhelippu (2 aikuista ja 2 lasta) 86,00€
